Súradnice: 48°22′56″S 89°14′46″Z﻿ / ﻿48,38222°S 89,24611°Z﻿ / 48.38222; -89.24611

**Thunder Bay** je kanadské mesto v provincii Ontário.

Poloha
------

Thunder Bay sa nachádza v severozápadnej časti Ontária, na západnom brehu Lake Superior. Geologicky je súčasťou archaického Kanadského štítu. Mesto sa nachádza na tradičnom území Anishinabek, ich súčasťou sú Ojibwa of Fort William First Nation. Východne od mesta je polostrov Sibley Peninsula, kde sa nachádza *Nanibijou* alebo *The Sleeping Giant*, skalná formácia dlhá 33 kilometrov a vysoká 300 metrov.

Dejiny
------

Ľudské osídlenie na území sa datuje približne 10 tisíc rokov. Približne 5000 rokov pred našim letopočtom boli v okolí bane. Našli sa aj artefakty ako háčiky na ryby a nože. V 17. storočí keď do oblasti prišli Európania boli osadníkmi Ojibway. Oblasť nazývali „Animikie", francúzski objavitelia ju nazvali „Baie de Tonnaire". Francúzi vybudovali v roku 1678 na rieke Kaministiquia pevnosť zvanú Fort Caministogoyan, od roku 1803, po prevzatí North West Company stála pevnosť Fort William. Táto pevnosť bola strediskom obchodu s kožušinami, ktoré traperi vymieňali za predmety bežnej potreby. Európski traperi však používali modernejšie metódy a tak ohrozili zdroje, ktoré požívali pôvodní obyvatelia. V strede 19. storočia obchod z kožušinou vystriedali bane na meď, striebro a neskôr aj zlato. Baňa Silver Islet zasahovala až 381 metrov pod hladinu Horného jazera.

V roku 1850 bola s pôvodnými obyvateľmi uzavretá zmluva Robinson Superior Treaty. Podľa nej sa stiahli do malej rezervácie pri Fort William. Kanadská vláda sa od Hudson’s Bay Compan chystala kúpiť Rupert’s Land, miesto zvané „The Depot" bolo vybrané ako začiatok cesty vedúcej na západ. Bola nazvaná „Dawson Road". V roku 1870 plukovník Wolseley mesto miesto nazval Prince Arthur’s Landing. Nieslo meno po treťom synovi kráľovnej Viktórie. Susedné mestá Port Arthur a Fort William sa stali priateľskými rivalmi a lákali emigrantov z Európy, vrátane jednej z najväčšich populácií Fínov mimo samotného Fínska.

Dnešné mesto Thunder Bay vzniklo v roku 1970 spojením miest (city) Fort William a Port Arthur a mestečiek (township) Neebing a McIntyre.

Demografia
----------

V roku 2021 mal Thunder Bay 108 843 obyvateľov.

V začiatkoch boli obyvateľmi hlavne muži. Koncom 90. rokov 19. storočia mali obe mestá približne 3 000 obyvateľov. Pri spojení v roku 1970 mali spoločne približne 50 000 obyvateľov. Thunder Bay má tiež najväčší podiel pôvodných obyvateľov Kanady medzi kanadskými mestami. V sčítaní obyvateľstva v roku 2016 malo mesto 107 909 obyvateľov, z toho 90 135 uvádza ako rodný jazyk angličtinu, 2 405 francúzštinu a 12 165 neoficiálne jazyky, z toho 1 195 jazyky pôvodných obyvateľov. 35 ľudí uvádza češtinu a 150 slovenčinu. 270 ľudí udalo ako etnický pôvod český, 2 205 slovenský a 275 československý.

Doprava
-------

Mesto sa nachádza na železničnej križovatke železničných tratí spoločností Canadian Pacific Railway (od 1885) a Canadian Northern Railway (od 1902). Osobné vlaky však boli zrušené v roku 1990. Po dokončení CNR sa Thunder Bay stal jeden z najväčších obilných prístav sveta, stále je jeden z najrušnejších prístavov Kanady. Mestom prechádza Trans-Canada Highway, je jedinou spojnicou východu a západu Kanady. V mesta sa krížia provinčné Cesta 11 a Cesta 17 a začína cesta Cesta 61. Mestom vedie Trans-Canada Highway, spájajúca východ a západ Kanady. Nachádza sa tu letisko Medzinárodné letisko Thunder Bay (IATA: YQT).

Kultúra
-------

V meste pôsobí Thunder Bay Symphony Orchestra, zbor Fort William Male Choir a profesionálna divadelná spoločnosť Magnus Theatre. Ďalšími kultúrnymi inštitúciami sú galéria Thunder Bay Art Gallery a miestne múzeum Thunder Bay Historical Museum..

Školstvo
--------

V meste pôsobila rezidenčná škola pre pôvodných obyvateľov Kanady, St. Joseph’s Indian Residential School. Od roku 2000 v meste pre pôvodných obyvateľov pôsobí škola Dennis Franklin Cromarty. Thunder Bay je tiež sídlom Lakehead University a Confederation College.

Ekonomika
---------

Ekonomika mesta bola založená na drevospracujúcom priemysle, v súčasnej dobe je najviac ľudí pracuje v zdravotníctve, sociálnych službách, maloobchode, školstve a verejnej správe.

Šport
-----

V meste pôsobí hokejový klub Thunder Bay North Stars a baseballový klub Thunder Bay Border Cats. V roku 1980 sa tu konali majstrovstvá Kanady v krasokorčuľovaní, v roku 1981 Kanadské letné hry a kanadský curlingový šampionát.

Galéria
-------

* RadnicaRadnica
* Advanced Technology Academic Centre, Lakehead UniversityAdvanced Technology Academic Centre, Lakehead University
* Medzinárodné letisko Thunder BayMedzinárodné letisko Thunder Bay
* Železničný most Jackknife Bascule BridgeŽelezničný most Jackknife Bascule Bridge
* Skokanský mostík „Big Thunder"Skokanský mostík „Big Thunder"
* Thunder Bay Historical MuseumThunder Bay Historical Museum
* Mount McKayMount McKay

Referencie
----------

1. 1 2   *Census Profile, 2021 Census of Population Profile table* [online]. www12.statcan.gc.ca, [cit. 2022-07-04]. Dostupné online.
2. 1 2 3 4  ANDERSON, DAVID D. KEMP, Charnel; KEMP, David D.. *Thunder Bay* [online]. thecanadianencyclopedia.ca, [cit. 2022-06-18]. Dostupné online.
3. 1 2 3   *History of Thunder Bay* [online]. Mesto Thunder Bay, [cit. 2022-06-19]. Dostupné online.
4. 1 2 3 4 5 6 7  ANDERSON, DAVID D. KEMP, Charnel; KEMP, David D.. *Thunder Bay* [online]. thecanadianencyclopedia.ca, [cit. 2022-06-18]. Dostupné online.
5. ↑   *Census Profile, 2016 Census Thunder Bay, City [Census subdivision], Ontario and Thunder Bay, District [Census division], Ontario* [online]. www12.statcan.gc.ca, [cit. 2022-07-04]. Dostupné online.
6. ↑   *OpenStreetMap* [online]. openstreetmap.org, [cit. 2022-06-18]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Thunder Bay**

Externé odkazy
--------------

* Oficiálna stránka mesta

Zdroj
-----

*Tento článok je čiastočný alebo úplný preklad článku Thunder Bay na anglickej Wikipédii.*

| * z
* d
* u
Mestá v Kanade podľa počtu obyvateľov |
| --- |
| 1 000 000+ | 
* Toronto, ON
* Montreal, QC
* Calgary, AB
* Ottawa, ON
* Edmonton, AB

 | Vlajka Kanady |
| 500 000+ | 
* Winnipeg, MB
* Mississauga, ON
* Vancouver, BC
* Brampton, ON
* Hamilton, ON
* Surrey, BC
* Quebec, QC

 |
| 200 000+ | 
* Halifax, NS
* Laval, QC
* London, ON
* Markham, ON
* Vaughan, ON
* Gatineau, QC
* Saskatoon, SK
* Kitchener, ON
* Longueuil, QC
* Burnaby, BC
* Windsor, ON
* Regina, SK
* Oakville, ON
* Richmond, BC
* Richmond Hill, ON

 |
| 100 000+ | 
* Burlington, ON
* Oshawa, ON
* Sherbrooke, QC
* Greater Sudbury, ON
* Abbotsford, BC
* Lévis, QC
* Coquitlam, BC
* Barrie, ON
* Saguenay, QC
* Kelowna, BC
* Guelph, ON
* Trois-Rivières, QC
* Whitby, ON
* Cambridge, ON
* St. Catharines, ON
* Milton, ON
* Langley, BC
* Kingston, ON
* Ajax, ON
* Waterloo, ON
* Terrebonne, QC
* Saanich, BC
* John’s, NL
* Thunder Bay, ON
* Delta, BC
* Brantford, ON
* Chatham-Kent, ON
* Clarington, ON
* Red Deer, AB

 |

Autoritné údaje: * LCCN: n82164460
* VIAF: 151298533
* WorldCat: lccn-n82164460